גלגל המזלות

שמאל|ממוזער|250px|גלגל המזלות של הלוח הסלאבי (פרסקו)
גלגל המזלות או זודיאק (מיוונית: Ζῳδιακός κύκλος, "גלגל החיות") הוא דימוי ציורי לרצועה מעגלית בשמיים ובה 12 "מזלות" שהם 12 קבוצות כוכבים. רצועה דמיונית זו נמצאת על מישור המילקה ועליה עובר מסלולה של השמש עבור צופה מכדור הארץ.

גלגל המזלות הוא מרכיב מרכזי באסטרולוגיה, שחסידיה מאמינים שמיקום הכוכבים משפיע על המתרחש על פני כדור הארץ, או משקף אותו, ולפיכך "המזל" – הן במשמעות השפעות על גורלו של האדם, הן במשמעות הגורם השמימי שישפיע על חייו, נקבע על פי יום התאריך והחודש שבו נולד – ממנו ניתן לכאורה לדעת את האזור בגלגל המזלות שבו נמצאת השמש בעת הולדתו.

בעבר נאמר שמועד מסוים בשנה הוא "במזל" על פי שם הקבוצה בה נמצאה השמש. אסטרולוגים עדיין משתמשים בלוח זמנים בן כ-2,000 שנה, ומאז בשל תופעת הנקיפה השמש אינה נמצאת במזל האסטרולוגי, אלא מקדימה בחודש. לדוגמה, בטווח הזמנים 20 במרץ – 19 באפריל, המוכרז כמזל טלה, נמצאת השמש במזל דגים.

אף על פי שמסלול המילקה עובר גם דרך קבוצת נושא הנחש הושמטה זו מרשימת המזלות, אולי על מנת לשמר את החלוקה ל-12, כחלוקת החודשים ואולי מכיוון שרוב כוכבי נושא הנחש הם מעל מישור המילקה.

גלגל המזלות שימש את האסטרונומיה במיפוי השמיים, כאשר כל אזור בשמיים מכונה על שם המזל שלו – קבוצת כוכבים נראים שעל ידי חיבור קווים ביניהם יוצרים צורות. המזלות הותאמו לתקופות בשנה על ידי ייחוס כל מזל לתקופה שבה השמש עוברת במזל, ולכן קבוצת הכוכבים שלה לא נראית במהלך הלילה, אלא רק שאר המזלות. התקופה של כל מזל נמשכת כ-30 יום, בעונת שנה קבועה, ובאורך מקביל פחות או יותר לסיבוב הירח. עם השנים השתנו הכוכבים הנראים במהלך תקופות שנה ובתרבויות השונות החסירו והוסיפו כוכבים שונים כדי להתאימן לציור הידוע ולתקופה האמורה לייצג את המזל. זיהוי המזלות עם עונות שנה ושמות המזלות ניתנו בידי בני תרבות קדומה, ונמצאים בספרות הבבלית והמצרית העתיקה בכתב יתדות ובכתב חרטומים, וכן בציורים קדומים ששרדו, והיו מרכזיים גם לאמונות של התרבות האלילית היוונית והרומית. המזלות המייצגות את חודשי השנה מרכזיות לפולקלור של תרבויות רבות, ומשמשות בהן גם כיום.

 מקור השם 

שמאל|ממוזער|250px|גלגל המזלות ברומא העתיקה
 גלגל – על פי סיכומי אפלטון, שהובאו בספרו של אריסטו "פיזיקה" , בהמשך לדברי התוכנים הבבלים הקדומים האכדים והשוּמרים, היה גלגל בלתי-נראה בשמיים עשוי מחומר שקוף, אשר סובב את כוכבי השֶׁבֶת השמימיים הקבועים בו. שקיפותו נבעה מהיותו עשוי חומר דומה לקרח, והברד, לפי כתבי תרבויות קדומות, היה נפילה של חלקים מגֶרֶם שמיים זה, או מים שקפאו בבואם במגע עם גלגל המזלות. בתוך גלגל זה היו קבועים גלגלים נוספים שגרמו לתנועות כוכבי הלכת בשונה משאר הכוכבים הזורחים ושוקעים במהלך הלילה בסדר קבוע. המילה גלגל הוא חידוש עברי תלמודי בעקבות המילים המקראיות אבן גולל (אבן עגולה המגולגלת על פי מערת קבורה) וצמח הגלגל – המתגלגל ברוח. בעברית מקראית המילה היא אוֹפַן – המאפשר הפניית העגלה לכיוון חדש.
 מזלות – היא מילה המשמשת בהרחבה בלשון המשנה והתלמוד, אך מופיעה באופן יחידאי במקרא לגבי יאשיהו בספר מלכים: "וְהִשְׁבִּית אֶת הַכְּמָרִים אֲשֶׁר נָתְנוּ מַלְכֵי יְהוּדָה... וְאֶת הַמְקַטְּרִים לַבַּעַל לַשֶּׁמֶשׁ וְלַיָּרֵחַ וְלַמַּזָּלוֹת וּלְכֹל צְבָא הַשָּׁמָיִם".

צירוף האותיות ז-ל בשורשים של שפות שמיות רבות וביניהם עברית מקראית וארמית משמש להליכה, למסע, לזרימה, ולירידה. בעברית מקראית לשורש נז"ל משמעות זרימה, היעלמות או התרחקות, והליכה.

ואלו קשורים עם תנועת "גלגל" שמימי זה. יש המשערים ששרש המילה מזל, מקורו במילה הערבית "נזל" שפירושה – "יורד" שהרי מהותם של המזלות בתרבויות השונות היא התנועה הנצפית של ירידת הכוכבים ו"שקיעתם" (בים הארצי או מאחורי הים השמימי הכחול הכהה של הלילה, לקראת הופעתם המחודשת בתום החודש של המזל)

גלגל המזלות באסטרונומיה
באסטרונומיה, גלגל המזלות הוא האזור על כיפת השמיים הקרוב למישור המילקה, עליו נעים כל כוכבי מערכת השמש. הגלגל חולק לשנים עשר חלקים, כאשר את כל חלק מייצגת "קבוצת כוכבים" הנקראת מזל. המזלות משמשים להגדיר את האזורים בשמיים, שכן הם יותר נוחים לשימוש מקואורדינטות.

ממוזער|סימנים של המזלות השונים, כולל מזל נושא הנחש 

בנוסף לשנים עשר המזלות, ישנם הכוללים במזלות גם את נושא הנחש, אף על פי שרוב כוכבי קבוצת הכוכבים של נושא הנחש נמצאים מעל למישור המילקה, מכיוון שכמות קטנה של כוכביו נמצאת מתחתיו, ולכן על פי הגדרות האיגוד האסטרונומי הבין-לאומי בשנת 1930, נושא הנחש מוכר באופן רשמי כחלק מקבוצות הכוכבים המרכיבות את הגלגל. גם תלמי הכיר בה כחלק מן הגלגל, עוד במאה ה-2, בספרו אלמגסט.
ממוזער|251x251px

תאריכי המזלות
התאריכים האסטרונומיים המופיעים בטור השמאלי הם התאריכים האסטרונומיים הנכונים להיום, שבהם השמש עוברת על רקע קבוצת הכוכבים.

 מזל (אסטרונומי) מזל (אסטרולוגי) סמל תאריכים אסטרולוגיים תאריכים אסטרונומיים  (נכון ל-2016) חודש  עברי גלגל המזלות הטרופי גלגל המזלות הסידרי טלה (קבוצת כוכבים) מזל טלה 20px|Aries 21 במרץ – 20 באפריל 14 באפריל – 14 במאי 19 באפריל – 14 במאי ניסן שור (קבוצת כוכבים) מזל שור 20px|Taurus 21 באפריל – 20 במאי 15 במאי – 14 ביוני 14 במאי – 21 ביוני אייר תאומים (קבוצת כוכבים) מזל תאומים 20px|Gemini 21 במאי – 21 ביוני 15 ביוני – 16 ביולי 21 ביוני – 21 ביולי סיוון סרטן (קבוצת כוכבים) מזל סרטן 20px|Cancer 22 ביוני – 22 ביולי 17 ביולי – 16 באוגוסט 21 ביולי – 11 באוגוסט תמוז אריה (קבוצת כוכבים) מזל אריה 20px|Leo 23 ביולי – 22 באוגוסט 17 באוגוסט – 16 בספטמבר 11 באוגוסט – 17 בספטמבר אב בתולה (קבוצת כוכבים) מזל בתולה 20px|Virgo 23 באוגוסט – 22 בספטמבר 17 בספטמבר – 17 באוקטובר 17 בספטמבר – 31 באוקטובר אלול מאזניים (קבוצת כוכבים) מזל מאזניים 20px|Libra 23 בספטמבר – 23 באוקטובר 18 באוקטובר – 16 בנובמבר 31 באוקטובר – 23 בנובמבר תשרי עקרב (קבוצת כוכבים) מזל עקרב 20px|Scorpio 24 באוקטובר – 21 בנובמבר 17 בנובמבר – 15 בדצמבר 23 בנובמבר – 30 בנובמבר חשווןנושא הנחש (קבוצת כוכבים) 20px|Ophiuchus 1 בדצמבר – 18 בדצמבר קשת (קבוצת כוכבים) מזל קשת 20px|Ophiuchus 22 בנובמבר – 21 בדצמבר 16 בדצמבר – 14 בינואר 18 בדצמבר – 19 בינואר כסלו גדי (קבוצת כוכבים) מזל גדי 20px|Capricornus 22 בדצמבר – 20 בינואר 15 בינואר – 12 בפברואר 19 בינואר – 16 בפברואר טבת דלי (קבוצת כוכבים) מזל דלי 20px|Aquarius 21 בינואר – 18 בפברואר 13 בפברואר – 14 במרץ 16 בפברואר – 12 במרץ שבט דגים (קבוצת כוכבים) מזל דגים 20px|Pisces 19 בפברואר – 20 במרץ 15 במרץ – 13 באפריל 12 במרץ – 19 באפריל אדר
התאריכים המדויקים עשויים להשתנות בסדר גודל של יומיים בהתאם למחזור השנים המעוברות.

הדמויות שבגלגל
טלה (Aries)
150px|ממוזער|שמאל|מזל טלה. איור משנת 830 לערך

במיתולוגיה היוונית, האייל המכונף בעל הצמר הזהוב אשר סייע לפריקסוס והלה לברוח מאמם החורגת, אינו. אצל האשורים היה זה נסיך, שהפך לאייל או לטלה (אייל צעיר) לאחר שהחלו להקריב בעלי חיים באותו זמן בשנה. בקבוצת הכוכבים הזו יש שורה של שלושה כוכבים. לפני כ-2,000 שנה היה יום השוויון האביבי כאשר השמש הייתה במזל זה.

סמל המזל - טלה

שור (Taurus)

מקורו יווני או מינואי. האל זאוס לבש את צורת השור כדי לזכות באירופה, הנסיכה הפיניקית המיתולוגית, ואלה הולידו את המינוטאור. באסטרונומיה זוהי קונסטלציה די בולטת הכוללת שני צבירי כוכבים בהירים: הפליאדות (כימה, או שבע האחיות) וההיאדות. הכוכב הבהיר ביותר הוא אַלְדֶבָּרָן ("עין השור").

סמל המזל - שור או ראש שור

תאומים (Gemini)
150px|ממוזער|שמאל|מזל תאומים. איור משנת 830 לערך.

התאומים קסטור ופולוקס היו בניו של זאוס: אחד היה בן אלמוות והשני לא. היפוך הקיץ מתרחש כאשר השמש נמצאת בקבוצת התאומים (21–22 ביוני); ההיפוך הטרופי הצפוני צריך להיקרא ההיפוך הטרופי של תאומים. קבוצה בולטת מעל אוריון.

סמל המזל - קסטור ופולוקס

סרטן (Cancer)
שמאל|ממוזער|150px|מזל סרטן (סמטה יפואית)

קבוצת כוכבים קטנה, העמומה ביותר בגלגל (Praesepe, Beehive Cluster). במיתולוגיה היוונית נשלח הסרטן על ידי האלה הרה כדי להפריע להרקולס במלחמתו כנגד ההידרה.

סמל המזל - סרטן

אריה (Leo)
שמאל|ממוזער|150px|מזל אריה

קבוצת כוכבים גדולה ומרשימה. הכוכב הבהיר שלה הוא רגולוס (לטינית: "מנהיג"). בסיפורו של הרקולס הייתה הריגת האריה מנמאה הראשונה מבין שתים עשרה המטלות שהטילה הרה על הרקולס.

סמל המזל - אריה

בתולה (Virgo)
שמאל|ממוזער|150px|מזל בתולה (פרסקו)

זו קבוצת הכוכבים הגדולה ביותר בגלגל המזלות. במהלך ההיסטוריה קישרו אותה עם אלות רבות, בין השאר עם האלה דמטר – אלת האדמה והתבואה היוונית, ועם אסטראה – אלת הצדק. הכוכב הבהיר בקבוצה זו הוא סְפִּיקַה (לטינית: "שיבולת"). יום השוויון של הסתיו מתרחש כאשר השמש נמצאת במזל בתולה (22–23 בספטמבר).

סמל המזל - אישה שמחזיקה שיבולים

מאזניים (Libra)
150px|ממוזער|שמאל|מזל מאזניים. איור מהמאה ה-15.

קונסטלציה קטנה וחיוורת, הצעירה שבגלגל. במקור היא הייתה טופרו של העקרב, אבל הרומאים הפרידו אותה כדי לאזן טוב יותר את לוחות הזמנים, משום שיום שוויון הסתיו הופיע כאשר השמש הייתה באזור זה של השמיים לפני 2,000 שנה. זהו המזל היחיד בגלגל שאיננו משויך ליצור חי כלשהו (מזל הדלי במקור הלועזי מסומל דווקא על ידי אדם הנושא דלי מים – "Aquarius"). במיתולוגיה הרומאית המאוחרת נאמר כי אלה המאזניים של אלת הצדק אסטראה (כאשר היא עצמה קושרה למזל בתולה).

סמל המזל - מאזניים

עקרב (Scorpio)
שמאל|ממוזער|150px|מזל עקרב

זהו העקרב שהרג את אוריון הצייד. העקרב זורח בשמיים בדיוק כאשר אוריון שוקע, כך ששתי הקבוצות לא נראות לעולם ביחד. הכוכבים הבהירים בקבוצת כוכבים זו הם אנטארס (מיוונית: "יריבו של מאדים", בשל צבעו האדום החזק). השם "עקרב" נמצא בשימושם של האסטרולוגים בלבד.

סמל המזל - עקרב

קשת (Sagittarius)
שמאל|ממוזער|250px|מזל קשת

זהו קרוסוס, בנו של האל היווני פאן וממציא החץ והקשת. באסטרונומיה, חלק זה של השמיים מכיל את החלק הבהיר יותר של שביל החלב כפי שהוא נראה לכיוון מרכז הגלקסיה. הוא אינו נראה מחצי הכדור הצפוני. היפוך החורף מתרחש כאשר השמש נמצאת בקבוצה זו (20–22 בדצמבר), ולפיכך ההיפוך הדרומי צריך להיקרא ההיפוך של קשת.

סמל המזל - קנטאור שמחזיק קשת

גדי (Capricorn)
שמאל|ממוזער|150px|מזל גדי

זוהי קבוצת כוכבים קטנה ועמומה, אך למרות זאת היא אחת העתיקות ביותר בגלגל. מקורה בבבל. היא נמצאת באזור השמיים המוכר כ"הים", ולכן המזל מוכר גם כ"גדי הים" (seagoat) – חיה בת-כלאיים, שחציה העליון הוא גדי וחציה התחתון הוא דג. באסטרולוגיה המערבית יש המייחסים את ההיבטים הרוחניים של המזל אל גדי הים ואת ההיבטים החומריים אל גדי היבשה.

סמל המזל - עז הרים

דלי (Aquarius)
150px|ממוזער|שמאל|מזל דלי. איור מהמאה ה-15.

קבוצת כוכבים עמומה אך רחבה, שמקורה באסטרולוגיה הבבלית. באותם הזמנים הייתה התקופה הגשומה כאשר השמש חצתה אזור זה של השמיים. הקונסטלציה נמצאת באזור השמיים המוכר כ"הים". הקבוצה כונתה בתקופות מסוימות "אווז" ובתקופות אחרות – "טווס". במיתולוגיה היוונית ההקשר השכיח יותר הוא לגנימדס, נער יפה תואר אשר שבה את ליבו של זאוס.

סמל המזל - דלי מלא במים

דגים (Pisces)

עוד אחת מהקוסנטלציות העתיקות, מקורו של השם מהבבלים. כיום מתרחשת נקודת השוויון של האביב כאשר השמש נמצאת במזל זה (20–22 במרץ). כוכבי הקבוצה מאוד חיוורים. במיתולוגיה היוונית נאמר כי אלה היו אפרודיטה וארוס כאשר הם לבשו צורת דג כדי להתחמק מהטייפון המיתולוגי.

סמל המזל - שני דגים שוחים זה מול זה

נושא הנחש (Ophiuchus)

זהו אל הרפואה היווני, אסקלפיוס, המוצג כאוחז נחש, סמל מסורתי של ריפוי. אזור זה בשמיים מכיל צבירי כוכבים רבים ואת שביל החלב. נושא הנחש אינו מהווה חלק מגלגל המזלות האסטרולוגי המסורתי, אלא בגלגל המזלות האסטרונומי בלבד.

גלגל המזלות באסטרולוגיה ובמיתולוגיה
באסטרולוגיה המערבית, גלגל המזלות הוא פס על כיפת השמיים הכולל בתוכו את המסלול הנראה לעין של השמש ואת מסלוליהם של שאר הכוכבים במערכת השמש. הוא מחולק לשנים עשר חלקים שווים של 30 מעלות הקרויים "מזלות", אשר כל אחד קרוי על שם קבוצת כוכבים.

באסטרולוגיה המערבית הטרופית, גלגל המזלות מתחיל בנקודה בה מישור המילקה חוצה את מישור קו המשווה של כדור הארץ בנקודת השוויון האביבית. מנקודה זו, השמש חוצה את מישור קו המשווה ומתחילה בטיפוסה צפונה. השמש נכנסת למזל טלה האסטרולוגי בנקודה זו, בסביבות ה-20 במרץ, אך כניסתה לתוך קבוצת הכוכבים האסטרונומית בעלת אותו השם היא רק כחודש לאחר מכן. לכן באסטרולוגיה המערבית הטרופית, אף על פי שהמזלות שואבים את שמם מקבוצות הכוכבים, אין הקבלה ביניהם כלל.

באסטרולוגיה הסידרלית המזלות מיושרים לפי קבוצות הכוכבים. גם פה היישור איננו מדויק, משום שקבוצות הכוכבים משתנות בגודלם הן, והמזלות הסידרלים מחולקים כולם באופן שווה ל-30 מעלות בדיוק.

גלגל המזלות ביהדות
200px|ממוזער|שמאל|גלגל המזלות על בול משנת 1961 בעיצובו של ע. בלאושילד
קישור המזלות בשמיים לחודשי השנה נכנס גם למסורת היהודית, ולכל חודש עברי קושר מזל, למרות אי הדיוק הברור שבקישור חודשים ירחיים עם תנועת השמש אל מול הכוכבים, המתאימה לשנה השמשית. כפי הנראה עקב ההשפעה ההלניסטית, לא ראו בציור גלגל המזלות עבירה על האיסור שבעשרת הדיברות:

זאת לאחר שעבודת בני ישראל לצבא השמיים, המתועדת בתנ"ך בהרחבה, נעלמה בתקופת בית שני. למשל בירמיה:

במגילת קומראן 4Q318 יש רשימה של מיקרו-מזלות לפי הירח, אשר מתחלפים כל יומיים-שלושה. יחד עם מגילת קומראן פיזיונומיה (4Q186-4QHoroscope) אלו שתי המגילות האסטרולוגיות היחידות שנמצאו בקומראן, כאשר יש כעשרים מגילות לוח שנה ומופעי הירח, אשר מסתמכות כנראה על החלק האסטרונומי של ספר חנוך א'. החודשים במגילה מאוחרים במזל אחד מהמקובל (המופיע לראשונה בספר יצירה ובפסיפס בבית הכנסת העתיק בציפורי) – אדר מקביל לטלה, שבט לדגים וטבת לדלי.

התייחסות למזלות החודשים מופיעה בין השאר במדרש תנחומא על פרשת שלח לך ובאסתר רבה.

כך בתלמוד הבבלי המזלות והכוכבים נבראו לצורך עם ישראל – כלומר כדי להשפיע עליו.

במדרש על מגילת אסתר, כתוב שמזל דגים הוא מזל מבלבל והפכפך כמו דגים: משה רבנו מת בו אך גם נולד בו. וכך הוא בלבל את המן והפך למקור מפלתו.

בפסיקתא רבתי קושרו המזלות הראשונים לשלושת האבות ומשה:

בבראשית רבתי מתואר סדר המזלות בהתאם לתולדותיו של אדם

בספר הזהר כתוב שהמזלות כולם אומרים שירה:

בספר המזלות מפורט הקשר בין כל מזל למלאך וחודש עברי:

כך מופיעים קינות ופיוטים לגבי המזלות בסידור התפילה. וכן בפירושים על הסידור, ובסידור קדמון:

בפרק ה' של ספר יצירה מוזכרים שנים עשר המזלות, בצורה הפשוטה כהקבלה לשתים עשרה מאותיות האלפבית העברי.

ניתן לקשר את חודש תשרי עם מזל מאזניים, שכן בחודש זה חל ראש השנה שבו נשקלים על גבי המאזניים הזכויות והחובות.

נמצא קשר גם לחודש ניסן שבו מזל טלה שולט, כאשר בחג הפסח הקריבו טלה כקרבן.

שליטת המזל או אי שליטתו בישראל הייתה נתונה במחלוקת קדמונים, אך בכל מקרה הבינו שהם חלק מחוקי הטבע ושאין להתפלל אליהם.

שמאל|ממוזער|250px|חלק מפסיפס בית הכנסת העתיק בציפורי, המציג את גלגל המזלות.שמאל|ממוזער|200px|פסיפס בית הכנסת בבית אלפא, המציג את גלגל המזלות. המאה ה-5 לספירה

בחפירות ארכאולוגיות בישראל נמצאו בתי כנסת עתיקים, כמו בתי הכנסת בציפורי ובבית אלפא ובנערן, שברצפתם ישנן תבניות פסיפס מעוטרות בגלגל המזלות.

ראו גם
אסטרולוגיה
 ארבעת היסודות
 השקפות ביהדות כנגד האסטרולוגיה, בוויקיפדיה האנגלית
גלגל המזלות בבתי כנסת עתיקים

לקריאה נוספת
 גיליון 4 (156), אייר תשס"א, מאי 2001 של כתב העת עת־מול, הוצאת יד בן-צבי

קישורים חיצוניים

 פסיפס סוד המזלות בחמת טבריה, באתר רשות הטבע והגנים, 24 בספטמבר 2020
 אוצר נדיר ממעמקי הים: נחשף מטבע רומי משנת 144 לספירה, מסדרת גלגל המזלות, באתר לשכת העיתונות הממשלתית, 25 ביולי 2022

 גלגל המזלות, באתר Answers.com 


הערות שוליים

*
קטגוריה:אסטרולוגיה
קטגוריה:גורל
קטגוריה:12 (מספר)
מזלות